2023 ලංකා ප්‍රිමියර් ලීග්
2023 ලංකා ප්‍රිමියර් ලීගය ශ්‍රී ලංකාවේ පැවැත්වෙන විස්සයි20  ක්‍රිකට් තරගාවලිය වන ලංකා ප්‍රිමියර් ලීග් (එල්පීඑල්) හි සිව්වන සංස්කරණය වේ. එය 2023 ජූලි 31 සිට අගෝස්තු 22 දක්වා පැවැත්වීමට නියමිතය. මෙම තරඟාවලිය ජාත්‍යන්තර ක්‍රීඩාංගණ තුනකදී කණ්ඩායම් පහක් විසින් ක්‍රීඩා කරනු ඇත. මෙම ලීගය ශ්‍රී ලංකා ක්‍රිකට් ආයතනය විසින් සංවිධානය කරනු ලබයි.  ජැෆ්නා කින්ග්ස් වත්මන් ශූරයන් වේ. ගියවර තරගාවලියේ කලම්බු ස්ටාර් ලෙස ක්‍රීඩා කල කණ්ඩායමේ අයිතිය මෙවර වෙනස් වී ඇති අතර එය කලම්බු ස්ට්‍රයිකර්ස් ලෙස වේ.

තරඟාවලි ආකෘතිය 
උපරිම විදෙස් ක්‍රීඩකයන් 6කින් සමන්විත කණ්ඩායම් 5 පලමු වටයේදී එකිනෙකා සමගින් දෙවරක් තරග කරයි. ඉන් කණ්ඩායම් 4ක් අවසන් වටයට සුදුසුකම් ලබයි.

ක්‍රීඩක වෙන්දේසිය
ක්‍රීඩක වෙන්දේසිය 2023 ජූලි 11 වන දින පැවැත්වෙන අතර එහිදී කණ්ඩායම් පහට උපරිම වශයෙන් ඇමරිකානු ඩොලර් 500,000 බැගින් වැය කිරීමට අවසර ඇත. සෑම කණ්ඩායමකටම ක්‍රීඩකයින් 20-24 දෙනෙකුගෙන් යුත් සංචිතයක් පැවතිය යුතු අතර , අනිවාර්ය විදේශ ක්‍රීඩකයින් හය දෙනෙකු සහ දේශීය ක්‍රීඩකයින් 14-19 ක් ඇතුළත් වේ.

සෑම අවස්ථාවකදීම කණ්ඩායම් දෙකක් අතර ලංසු තැබීම සිදුවනු ඇත, තුන්වන කණ්ඩායමකට ලංසු තැබීමට සම්බන්ධ වීමට අවසර ලැබෙන්නේ පළමු කණ්ඩායම් දෙකෙන් එකක් ක්‍රියාවලියෙන් ඉවත් වූ පසු පමණි. ලංසු තැබීම සඳහා පළමු නම් 70 ඉදිරිපත් කිරීමෙන් පසු "වේගවත්" වෙන්දේසි ක්‍රියාවලියක් සිදුවනු ඇත. මෙම ක්‍රියාවලිය යටතේ  ක්‍රීඩකයින් 15-20 ක් නම් කරනු ලබන අතර, ඔවුන් සහ අලෙවි නොවූ ක්‍රීඩකයින් මෙහිදී වෙන්දේසි වේ.

ක්‍රීඩකයින් කණ්ඩායම් දෙකකට වර්ග කෙරේ. සෑම ක්‍රීඩකයෙකුටම ඩොලර් 10,000 සිට ඩොලර් 50,000 දක්වා වූ මූලික මිල ගණන් යටතේ ඩොලර් 10,000 ක වර්ධක යටතේ ලියාපදිංචි වීමට හැකි වේ.
අවම වශයෙන් පළමු පෙළ තරඟ 50ක් ක්‍රීඩා කර ඇති ක්‍රීඩකයන් - සීමා නොකල ක්‍රීඩකයින් $20,000ක මූලික මිලක් සහිතව වර්ග කරනු ලැබේ. $10,000 - අවම වශයෙන් පළමු පෙළ තරඟ 25ක් හෝ LPL හෝ වෙනත් ඕනෑම සමාන T20 ලීගයක අවම වශයෙන් තරඟ 18ක්; සහ $5000 - ඉහත සඳහන් නිර්ණායක කිසිවක් සපුරා නොමැති අය.

කණ්ඩායම් සංචිත
පසුගිය තරගාවලි 3හිදි පැවති ක්‍රීඩක තෝරාගැනීම වෙනුවට මෙවර සිට ක්‍රීඩක වෙන්දේසියක් පැවැත්වීමට ශ්‍රී ලංකා ක්‍රිකට් ආයතනය සැලසුම් කර ඇත. එය⁣ට අනුව වෙන්දේසියට ප්‍රථම ක්‍රීඩකයන් 4 දෙනෙකු තෝරාගැනීමට කණ්ඩායම් වලට අවස්ථාව ලබාදෙන ලදී.

මූලාශ්‍ර 

 ලංකා ප්‍රිමියර් ලීග්